มันนี่ทูเดย์
กรุงไทยปิดระบบไอที
7 ต.ค. 2559

กรุงไทยปิดระบบไอที 
ธนาคารกรุงไทย แจ้งว่า ธนาคารกำหนดปิดระบบอิเล็กทรอนิกส์ชั่วคราวในวันที่ 8-9 ต.ค.นี้ ระหว่างเวลา 00.01-04.00 น. เพื่อเพิ่มประสิทธิภาพของระบบงาน ทำให้ลูกค้าไม่สามารถใช้บริการบางประเภท ได้แก่ เครื่อง ATM เครื่อง ADM บริการ KTB Netbank บริการ KTB Corporate Online บริการ KTB Tele Banking บริการ KTB 765 บริการ KTB Biz Payment บริการสหกรณ์ออมทรัพย์ Contact Center (เฉพาะด้านบัญชี) Exchange Booth ท่าอากาศยานดอนเมือง บริการโอนเงินต่างประเทศผ่าน Western Union รวมทั้งบริการชำระค่าสินค้าและบริการทุกช่องทาง สำหรับบริการอื่นๆ ยังใช้บริการได้ตามปกติ
ซัมมิทฯ ตั้งผู้บริหารใหม่
บริษัท ซัมมิท แคปปิตอล ลีสซิ่ง ประกาศแต่งตั้งให้ น.ส.ภาภิญญ์ ธนศรีวนิชชัย ดำรงตำแหน่งผู้อำนวยการอาวุโส กลุ่มงานสินเชื่อบุคคล ดูแลงานด้านสินเชื่อบุคคลและรองรับการขยายธุรกิจให้พร้อมก้าวสู่ตำแหน่งผู้นำธุรกิจสินเชื่อรายย่อยตามเป้าที่วางไว้